ДОКЛАД ЗА ДЕЙНОСТТА НА НЧ „ПРОСВЕТА-1924“ С.СТАН И ЗА ИЗРАЗХОДВАНИТЕ БЮДЖЕТНИ СРЕДСТВА ЗА 2022г.

През изминалата 2022г. се постарахме да поддържаме дейността на читалището жива. Изпълнихме по-голямата част от мероприятията заложени в културния календар, но за съжаление имаше и пропуски. Постарахме се да се включим в мероприятия извън селото.

Тази година групите посетиха съборите в Енево, Станата пее, Песни и танци от слънчева Добруджа Дебрене, 23-ти Национален фестивал на художествената самодейност на хората от третата възраст Балчик, 100 години юбилей на читалище Христо Ботев-1922г. с. Зайчино Ореше.

На събора в Енево – взеха участие и трите групи, Станата пее – участие взе детската група, Песни и танци от слънчева Добруджа Дебрене – взеха участие фолклорната група и танцовият състав, като танцовия състав получи парична награда за трето място.

23-ти Национален фестивал на художествената самодейност на хората от третата възраст Балчик – участвахме само с фолклорната група.

100 години юбилей на читалище Христо Ботев-1922г. с. Зайчино Ореше – участие на фолклорната група и танцовия състав.

**Празници от Културния календар:**

**Януари**– Бабинден – празникът беше отбелязан, съвместно с Клуба на пенсионера.

**Февруари** – Трифонзарезан – празникът беше отбелязан съвместно с Пенсионерския клуб с традиционното зарязване на лозите, както и с надпреварата за най-добро вино.

**Март** **– 01. Март** – Баба Марта – Анелия Добрева в ролята на Баба Марта върза мартенички за здраве на всички, които излязоха на центъра.

**3 март** – подготвихме празнична програма с рецитал пред паметника на загиналите за свободата на България, звучаха патриотични песни в изпълнение на ФГ „Здравец” , а танцовият състав изпълни няколко хора за празника. След това бяха поднесени венци от кметството, както и от различни партии.

**8 март** – празникът беше отбелязан отново съвместно с Клуба на пенсионера, с много песни, танци и поздравления към нежния пол. А председателката на клуба зарадва всички дами с цвете.

**24.04. Великден –** Празника беше отбелязан с традиционното Великденско хоро и Конкурс за Най-красиво яйце. Като тази година всички участници в конкурса получиха поощрителни награди.

**Май** – 21.05. – Детски фолклорен събор „Слънчова люлка“. Съборът се проведе с участието на много деца от общината и други населени места извън община Нови пазар.

**Юни** – 01.06. – Ден на детето – рисунка на асфалт се пренесе в коридора на читалището поради лошите метеорологични условия. Малки и големи деца се забавляваха и твориха заедно. А след това се включиха в различни състезателни игри.

**Юли – Август** – Летни занимания в библиотеката с деца.

**Ноември -**

**01.11.2022г. – Ден на народните будители –** групите към читалището подготвиха богата програма за празника.

**21.11.2022г. – Ден на Християнското семейство –** празникът беше отбелязан с богата програма, а наши гости бяха самодейците от с. Зайчино Ореше.

**18.12.2022г. – Детска Коледа –** Детската група към читалището представи пиесата „Вълненията на врабчо и снежинка“, с която зарадва малки и големи. А Дядо Коледа зарадва всички деца с лакомства за празника.

**28.12.2022г. – Посрещане на Коледни и Новогодишни празници –** Празникът беше отбелязан с много веселие, както и забавни викторини.

Това успяхме да изпълним през изминалата година.

**Финансова информация за 2022 г.**

1. **Приходи от държавна субсидия – 13455,27**
2. **Приходи от общинска субсидия - няма**
3. **Приходи от стопанска дейност (наеми, ренти, такси) – 846,99**
4. **Приходи от членски внос -108**
5. **Приходи по проекти – 968,93**
6. **Приходи от дарения – 5220,23…………………………………………..**
7. **Други: ………………………………………………………….**

**Общо приходи – 20599,42 лв.**

**4. Разходи за 2022 г.:**

**-** заплати по трудови правоотношения 7827,84 лв.

- хонорари по извънтрудови правоотношения 610,56 лв.

- осигуровки (\*СБКО и др. от работодател) 3096,60 лв.

- командировки 110 лв.

- материали 173,57 лв.

- вода, горива, ел.енергия, външни услуги 1636,51 лв.

- ремонтни дейности 328 лв.

- културно-масова дейност 507,63 лв.

* библиотечна дейност /дарени книги, компютри, принтер, предплатен интернет/ 5220,23 лв.
* други /Наличност в БНБ/ 1088,48лв.

**Общо разходи за 2022 г. 20599,42лв.**

Списък на настоятелството

1. Павлинка Рангелова Христова – председател;
2. Стефка Георгиева Димитрова – член;
3. Петранка Георгиева Йовева – член;
4. Керанка Атанасова Господинова – член;
5. Галина Руменова Вангелова – член;

Списък на проверителната комисия

1.Председател – Наталия Николова Ленкова; средно; нещатен;

2.Член – Галина Христова Димитрова; средно; нещатен;

3.Член – Зорка Атанасова Иванова; средно; нещатен

Секретар: ………….. Председател: ……………

/Анелия Добрева/ /Павлинка Христова/